Tiemoue Bakayoko jrid jirritorna ma' AC Milan Tiemoue Bakayoko ċaħad estensjoni tal-kuntratt ma' Chelsea, għax irid jirritorna ma' AC Milan dan is-sajf. Il-midfielder jagħlaq 27 sena f'Awwissu u l-ftehim attwali tiegħu fi Stamford Bridge jiskadi f'Ġunju 2022. Huwa ġie ffirmat mingħand Monaco għal €40m fl-2017, iżda qatta' ħafna mill-aħħar ftit snin b'self ma' Milan, Monaco u dan l-istaġun ma' Napoli. Ħadd mill-clubs ma kien lest li jilħaq il-prezz mitlub biex iżommuh fuq bażi permanenti u Bakayoko huwa rrappurtat li jrid jieħu l-futur tiegħu taħt kontroll. Meta għad fadallu sena biss fil-kuntratt tiegħu mal-Blues, huwa għad irid jara jekk Chelsea jaċċettawx offerta baxxa mingħand Milan, jew self bl-obbligu li jixtru.